

**Projektu uzraudzības komisijas sēdes protokols**

Ādažu novadā, 2025. gada 3.februārī  Nr. ĀNP/1-7-5/25/5

**Sēdi vada:** Komisijas priekšsēdētājs: G.Porietis

**Piedalās:** Komisijas locekļi: K.Miķelsone, G.Miglāns, S.Mūze, E.Kāpa, L.Bernāns, I.Pērkone

**Nepiedalās:** V.Bulāns

**Uzaicināti:** J.Galakrodznieks

**Protokolē:** I.Krūzmane

**Sēde notiek:** klātienē, Gaujas iela 33a, Ādažos

**Sēde sākās:** sākās plkst. 13.00 un tika slēgta plkst.15.00

DARBA KĀRTĪBA

1. Atskaite par PVN darba grupas darbu 2024.gadā.
2. Par projekta “LIFEBauhausingEurope” ietvaros veidojamā publiskās ārtelpas laukuma vietas nostiprināšanu.
3. Par “Blusu” kroga 1.kārtas atjaunošanas tehnisko specifikāciju.

SANĀKSMES GAITA

|  |
| --- |
| **1.** **Atskaite par PVN darba grupas darbu 2024.gadā** |

(S.Mūze)

S.MŪZE prezentē atskaiti par PVN darba grupas darbu 2024.gadā, norādot, ka ir veikta telpu nomas uzskaite ĀPII multihallei, Ādažu sākumskolā un Carnikavas vidusskolā, lai telpu nomas noteiktā proporcija tiktu izpildīta, kādā saņemta PVN atmaksa.

ĀPII multihalles būvniecība noslēgusies 2016.gadā un PVN atguves uzraudzības periods beigsies 2026.gadā. Atgūtā PVN summa EUR 37’203,18.

Ādažu sākumskolas būvniecība noslēgusies 2020.gadā un PVN atguves uzraudzības periods beigsies 2030.gadā. Atgūtā PVN summa EUR 482’664.

Carnikavas vidusskolas pārbūve noslēgusies 2022.gadā un PVN atguves uzraudzības periods beigsies 2032.gadā. Atgūtā PVN summa EUR 69’573,84 un turpmākajos gados vēl plānots atgūt EUR 139’225,89, ja izpildīsim noteikto telpu iznomāšanas proporciju.

ĀPII multihalles telpu noma faktiski ir izpildīta 41 % apmērā no noteiktajiem 42 %, Ādažu sākumskolas telpu noma izpildīta 44 % apmērā no 40 %, Carnikavas vidusskolas telpas noma izpildīta 10.46 % no 9.9 %.

KOMISIJA diskutē par nepieciešamību veikt kontroli izglītības iestāžu telpu izmantošanas saimnieciskuma izvērtēšanai.

KOMISIJA NOLEMJ: **Pieņemt informāciju zināšanai.**

|  |
| --- |
| **2. Par projekta “LIFEBauhausingEurope” ietvaros veidojamās publiskās ārtelpas laukuma vietas nostiprināšanu** |

(J.Galakrodznieks)

J.GALAKRODZNIEKS iepazīstina ar vadošā partnera viedokli, ārtelpas laukuma vietas kritērijiem un attiecināmām izmaksām, atbalstot Pirmās ielas 42 un 42A laukuma izmantošanu, noslēdzot sadarbības līgumu, nodrošinot piekļuvi vismaz uz 5gadiem.

KOMISIJA precizē laukuma aprīkojumu, plānotās aktivitātes, naudas plūsmas plānu. Rosina izskatīt publiskās ārtelpas vietas pieejamību.

K.MIĶELSONE aicina sagatavot precizējumu, kādi ir metu konkursa uzdevumi un pirmās kārtas realizācijas noteiktumi un izmaksas.

KOMISIJA NOLEMJ: **Uzdot APN precizēt, vai ir iespēja projektu realizēt vienā atsevišķā skvēra izbūves daļā, bez sankcijām atsakoties no ēku realizācijas daļas. Precizēt izmaksas un sasniedzamos rādītājus skvēra daļas realizācijai. Precizēt projektēšanas izmaksas par katru kārtu.**

|  |
| --- |
| 1. **Par “Blusu” kroga 1.kārtas atjaunošanas tehnisko specifikāciju** |

(I.Pērkone)

I.PĒRKONE iepazīstina ar Kultūras un amatniecības centra īpašuma “Blusas” saimniecības ēkas pārbūves projektēšanas tehnisko specifikāciju. Objektu plānots pieteikt vietējās rīcības grupas “Jūras zeme” projektu konkursā, mērķī “4.1. Zvejas vai jūras kultūras mantojuma saglabāšanas un izmantošanas iniciatīvas”.

KOMISIJA debatē par nepieciešamību sagatavot tehnisko specifikāciju minimālā sastāvā, pielāgojot ēku tās galvenajam izmantošanas mērķim.

KOMISIJA NOLEMJ: **Pieņemt informāciju zināšanai, uzdot APN sagatavot tehnisko specifikāciju minimālā sastāvā.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU